Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat AKT:n ja Euroopan unionin kauppasuhteet (AKT-EU/2134/97/lopull.)



Virallinen lehti nro C 308 , 09/10/1997 s. 0072 - 0073



Afrikan, Karibian ja Tyynenmeren maiden ja Euroopan yhteisön (EY) välillä tehdyn yleissopimuksen nojalla järjestettäva yhteinen edustajakokous (AKT-EU) - Hyväksytyt päätöslauselmat AKT:n ja Euroopan unionin kauppasuhteet (AKT-EU/2134/97/lopull.) AKT-EU-edustajakokous, joka kokoontui Brysselissä 17. 20. maaliskuuta 1997, A. palauttaa mieliin, että kaupan kehitys on ensisijaisen tärkeää, sillä se mahdollistaa AKT-maiden talouksien kasvun ja edistää niiden asteittaista ja yhdenmukaista liittymistä maailmantalouteen, kuten korostetaan myös neljännessä Lomén yleissopimuksessa sellaisena kuin se on tarkistettu Mauritiuksella 4. marraskuuta 1995 allekirjoitetulla sopimuksella, ja ottaa huomioon, että sopimusosapuolet tunnustivat kaupan perustavanlaatuisen merkityksen kehitysprosessin nopeuttamiselle AKT-maissa, B. panee merkille rohkeat uudistukset, joita on toteutettu makro-talouden tasolla lukuisissa AKT-maissa ja jotka ovat mahdollistaneet tullien alentamisen Maailman kauppajärjestön suuntaviivojen mukaisesti, tuontirajoitusten poistamisen, rahoitussektorin vapauttamisen poistamalla etenkin kurssien valvonnan, luomaan terveen ja sijoituksille otollisen ilmapiirin ja suurten kansallisten yritysten yksityistämisen, C. tunnustaa myös AKT-maiden toteuttamat keskitetyt toimet viennin edistämiseksi ja monipuolistamiseksi, D. korostaa, että nämä AKT-maiden uskaliaiden, vaativien ja päättävien aloitteiden on saatava kaikki mahdollinen tuki Euroopan unionin kumppaneiltaan panemalla täytäntöön sellainen politiikka, joka tuo niille konkreettista ja tehokasta apua luotettavassa, turvallisessa ja ennakoitavissa olevassa kauppaympäristössä, E. ottaa huomioon tässä yhteydessä tärkeän tehtävän, joka lankeaa esimerkiksi ulkomaisten suorien sijoitusten asianmukaiselle tasolle, yhteistyrityksiin perustuville kumppanuuksille ja pk-yrityksien kannustamiseen suunnatuille luovutussijoituksille, F. toteaa huolestuneena, että AKT-maiden ponnisteluista ja talouden rakenneuudistustoimista huolimatta ne eivät vieläkään houkuttele riittävästi sijoituksia etenkään Euroopan unionin alueelta, G. korostaa AKT-maille myönnetyn suosituimmuusjärjestelyn kiistatonta arvoa ja tärkeyttä ja myöntää, että tämä järjestely on tähän saakka pyrkinyt edistämään pikemminkin raaka-aineiden kuin valmistuotteiden vientiä, H. ottaa huomioon, että suosituimmuusjärjestely edesauttaa sosiaalis-taloudellista kehitystä sekä vakaan ja ennakoitavan ympäristön luomista, joka on ehdoton edellytys sijoitustoiminnalle ja kilpailukyvyn vahvistamiselle, I. myöntää, että on välttämätöntä ja tärkeää tukea AKT-maiden talouksia, jotka joutuvat kansainvälisen talouden globalisoitumisen ja vapautumisen vuoksi kohtaamaan uusia kilpailun muotoja, J. toteaa huolestuneena, että huolimatta kehitysmaiden ponnisteluista vapautumisen alalla ja huolimatta näille maille myönnetyistä erityiskohteluista joka on virallisesti jatkuvasti luonteenomaista maailmankaupan järjestelmälle teollisuusmaat eivät ole vielä tähän mennessä noudattaneet Maailman kauppajärjestön sopimuksissa vaadittavia sitoumuksia ja suosivat edelleen vapaakauppa-alueita kehitysmaiden taloudellisen kehityksen nopeuttamiskeinona; 1. Katsoo, että Lomén yleissopimukset mukaan lukien kauppavaihdon ja sijoitusten tukimekanismit eivät ole menettäneet merkitystään ja asianmukaisuuttaan, ja että ne on säilytettävä, ja niitä on vahvistettava; 2. Kehottaa yhteisöä ja sen jäsenvaltioita pitäytymään erityis- ja eriytetyn kohtelun periaatteessa, joka on AKT-EU-yhteistyön perustana; 3. Kehottaa yhteispuheenjohtajiaan välittämään tämän päätöslauselman AKT-EU-neuvostolle ja komissiolle.